Elín ( t.v. ) og Dýrleif í 3.000 m hlaupinu á Áramóti Fjölnis sl. mánudag . sunnlenska.is / Guðmundur Karl Tíu héraðsmet í frjálsum íþróttum voru sett á síðustu mótum ársins nú um jól og áramót . Á jólamóti Ármanns sem haldið var í Reykjavík 14. desember sl. bætti Kristófer Árni Jónsson úr Heklu HSK metið í 600 metra hlaupi í flokki 12 ára stráka . Hann hljóp á 1:47 , 28 mín , en Sigurjón Reynisson átti gamla metið sem var 1:50 , 78 mín . Ísold Assa bætti 37 ára gamalt met Ísold Assa Guðmundsdóttir , Umf. Selfoss , setti HSK met í hástökki án atrennu í flokki 12 ára stelpna á Áramótamóti Selfoss þann 28. desember sl . Hún byrjaði á að jafna metið þegar hún stökk 1,15 m en bætti um betur og stökk einnig yfir 1,20 metra . Gamla metið hafði staðið í 37 ár , en árið 1982 settu Hulda Helgadóttir og Guðrún Jóna Guðlaugsdóttir met . Síðar náðu þær Birna Guðlaugsdóttir og Eva María Baldursdóttir að jafna metið . Sjö met í sama hlaupinu Síðustu HSK met ársins voru sett á Áramóti Fjölnis 30. desember sl . Þar hlupu þær Dýrleif Nanna Guðmundsdóttir og Elín Karlsdóttir , báðar frá Umf. Selfoss , 3.000 metra hlaup innanhúss , fyrstar HSK kvenna . Dýrleif hljóp á 13:51 , 15 mín , sem er HSK met í flokki 13 ára stúlkna . Elín hljóp á 13:47 , 92 mín sem er met í sex flokkum frá 14 ára upp í kvennaflokk .